Kattefamilien deles inn i to underfamilier; mindre kattedyr (Felinae) og store kattedyr (Pantherinae). Hver av underfamiliene består av et antall slekter og arter. I dag regner IUCN/SSC Cat Specialist Group med 41 arter, men antallet regnes ikke som endelig avklart. Noen hevder at det er flere arter, andre at det er færre. Siden mange av artene er lite studert, må man derfor regne med at antallet arter kan bli justert. Slektsforholdet mellom artene er også i mange tilfeller usikkert.